TV7 JERUUSALEMMA UUDISED
Tänased teemad -
Maailm liigub kolmanda maailmasõja poole
Al-Qaeda õhutab olümpiamängudel iisraellasi ründama
Juutide ja moslemite kolimislaine liigub vastupidises suunas
Uus seadus kaitseb Iisraeli armeesse astuvaid araablastest kristlasi
Donald Trump oleks Iisraelile parem presidendikandidaat
Iisraeli parlament austas messiaanlikku ühendust
6000-aastased seemned valgustavad odra tausta
TV7 Jeruusalemma Uudistest - Shalom!
Breaking Israel Newsi teatel
kuulutas tuntud juudi teadlane rabi Mendel Kessin hiljuti,
et tulemas on viimane sõda ehk Googi ja Maagoogi sõda.
Juulis USAs loenguid pidanud Kessin tutvustas mitmeid märke,
mille järgi maailm on katsumusteajas ja Messia tulek lähedal.
Üks olulisimaid katsumusi on Kessini sõnul
Hesekieli raamatus mainitud lõpuaegade Googi ja Maagoogi sõda.
Kessin usub, et Iraan on Maagoogi maalt lähtuv Goog,
sest Iraan lubab tappa juudid tuumarelvadega.
Arutz Sheva teatel hoiatas ka Katoliku Kiriku paavst Franciscus,
et maailm liigub järkjärgult kolmanda maailmasõja poole.
Paavst kommenteeris maailma seisu oma Poola-visiidi ajal
Natsi-Saksamaa II Maailmasõja aegsetelt aladelt.
Paavst külastas Poolas Auschwitzi surmalaagrit
ja kohtus nii holokaustist pääsenute
kui nendega, kes eluga riskides natside käest juute päästsid.
Israel Hayomi teatel õhutasid terrorirühmituse al-Qaeda toetajad
sotsiaalmeedias antud juhistes oma järgijaid
suunama rünnakuid USA, Inglismaa, Prantsusmaa
ning eriti Iisraeli sportlaste ja vaatajate vastu.
Rühmituse sõnul on olümpiamängud hea sihtmärk
suure rahvahulga ja meedia mõju tõttu.
Lisaks nimetati juhistes tähtsaimateks rünnakuobjektideks riigijuhte,
suursaadikuid ja teisi prominente.
Israel Today kirjutab Lähis-Ida kahesuunalisest migratsioonilainest.
ÜRO andmeil on tõelisi põgenikke ehk neid,
kes on pidanud jätma kodumaa tagakiusu, sõja või vägivalla tõttu,
maailmas 60 miljonit.
Teistel põhjustel kodumaalt lahkunuid on ca 2,5 miljonit.
Ajavahemikus 1990-2015
on Iisraeli ümbritsevatest sõjas olnud araabiamaadest
nagu Süüriast, Iraagist ja Liibanonist pidanud lahkuma 7,5 mln inimest,
kellest enamik on põgenikud.
Samal ajal on antud maadesse saabunud ca 3,5 miljonit
peamiselt naabermoslemimaade põgenikku.
Konfliktide keskel elavatest Lähis-Ida maadest on Iisrael ainus,
kuhu kolib rohkem inimesi kui sealt lahkub.
Eriline selle perioodi kolimislaines on,
et samal ajal, kui näiteks Prantsuse juudid põgenevad Iisraeli,
põgenevad miljonid moslemid kodumaalt Läände.
Israel Today teatel võttis Knesset hiljuti vastu uue seaduse,
et kaitsta Iisraeli Kaitseväkke värvatud araablastest kristlasi.
Uus seadus määrab pikema vanglakaristuse katse eest
sundida kristlasest araablane Iisraeli armeeteenistusest loobuma.
Kristlastest sõdureid on tabanud karm vastupanu ja vägivald.
Enamik vaenust lähtub araablastest parlamendiliikmete poolt.
Iisraeli rohkem kui 130 000-liikmeline kristlike araablaste sektor
on Iisraeli Kaitsejõududesse sõdureid värvates oluline allikas.
Noorte araabia kristlaste soovi armeesse astuda
on karmilt piiratud muuhulgas ähvardustega,
kuid antud tegevusviis on ilmselt muutumas,
sest Iisraeli Kaitsejõududesse astub pretsedenditu hulk kristlasi.
Israel Today kirjutab värskeimast Iisraelis tehtud arvamusküsitlusest
USA presidendivalimiste kohta.
Enamik vastajaid pidas paremaks kandidaadiks H. Clintonit.
Ometi võib Donald Trump olla nende meelest Iisraelile parem valik.
Küsimusele, kumb kandidaat oleks parim USA president,
vastas 47 %, et Clinton sobib ametisse paremini.
Vaid 31 % pidas Trumpi presidendiametisse sobivamaks.
Küsimuse puhul, kumb kandidaat oleks parem Iisraeli seisukohast,
jagunesid vastajad pea võrdselt - Trumpi eelistanuid oli 1 % rohkem.
Ligi 60 % vastajaist arvas,
et Clinton avaldaks presidendina Iisraelile tõenäolisemalt survet
ebasoovitavateks järeleandmisteks palestiinlastele.
Vaid 13 % vastajaist kartis seda Trumpi suunalt.
Israel Today teatel austas Knesset messiaanlikku juudi ühendust
selle olulise panuse eest emade ja laste kaitsmisse.
Be'ad Chaim oli 1980. aastail
algul väike kohalikest messiaanlikest usklikest koosnenud palvegrupp,
mis alustas Iisraelis võitlust süütute vere valamise vastu.
Ühendus pidas loenguid kogudustes ja jagas abordivastaseid lendlehti,
kus õpetati, et abort on patt Jumala ja oma rahva vastu.
Ühendus on Iisraeli ühiskonnas märkimisväärset muutust tekitanud.
Täna juhatavad nii sotsiaaltöötajad ja -ametnikud kui ka abivajavad pered
kogu riigis rasedaid, rasketes oludes emasid
pöörduma mõnda Be'ad Chaimi 12st kontorist.
Ühenduse juhi S. Shoshani sõnul on märkimisväärne,
et messiaanlik juudi ühendus tunnistatakse nüüd Iisraelis
üheks mainekaimaks humanitaarorganisatsiooniks.
Be'ad Chaimi diskreetne ja hoolitsev abitegevus armastavas keskkonnas
on tõstnud selle kõrgemale teistest emasid-lapsi aitavaist ühendustest.
Ühendus aitab kõiki emasid ja lapsi
sõltumata nende usulisest ja rahvuslikust taustast.
Seda ei tee Iisraeli suurim abordivastane ühendus.
Seni on Be'ad Chaimi tegevus päästnud 500 last.
Enamik tegevuseks vajalikust rahast tuleb maailma kristlastest,
sh Hiinast, Hawailt ja Soomest.
Tegevuse toetajad võivad soovi korral
emade ja lastega ka isiklikud suhted luua.
The Times of Israeli teatel
said teadlased uurida tuhandete aastate tagust aega
Juudea kõrbest leitud odraterade abil.
Rahvusvaheline uurimisrühm teatas hiljuti ajakirjas Nature Genetics
Masada mäelt, Yorami koopast leitud materjali uurimistulemustest.
Avastatud 6000-aastased odraterad
esindavad vanimat, lahendatud kasvugeneetikat.
Vanadest viljateradest võetud analüüs toetab oletust,
mille järgi tuhandete aastate eest arendati oder Jordani orus
tähtsaimaks saagiviljaks.
Terad erinevad oluliselt odra metsikutest vormidest,
kuid sarnanevad tänastele liikidele, mida piirkonnas endiselt kasvatatakse.
Terad olid säilinud koopas tänaseni
kuiva kliima ja keeruka maastiku tõttu.
Need olid meie tänased uudised. Shalom ja kohtumiseni!
Tõlge: Monika Jaaguri